דף שער » לכל היומנים » קבוצת YAD
מסיבות חגיגות ואירועים
ארגז התחפושות של סבתא עדיין בכותרות
השבוע 'השתלטנו' על שער אתר האינטרנט של המועצה האזורית משגב,
והיום מככב האירוע על שער א-לה-גוש, העיתון המשגבי.
הרי קישור לרשומה הקודמת בנושא, חברים ואורחים מוזמנים להעלות שם תגובות, הצעות, רעיונות להמשך.
עניין רב נרשם בקבוצה ביום רביעי השבוע, עת לקחו חברי הקבוצה חלק בוידאו קונפרנס משותף עם פיטסבורג
במסגרת פעילות קבוצת YAD בפיטסבורג, מתכנסת קבוצת למידה למפגשי בשעות הצהרים (Lunch & Learns). הפעם הוזמנו חברי קבוצת YAD הישראלים לחבור למפגשם עם רבי אלייזה סנטטון, האישה האפרו-אמריקאית הראשונה שהוסמכה כרב.
שלושה חודשים המתנתי לעשות שימוש בצילום הזה
אם זיהיתם, וגם אם לא, בבקשה התשובה בברכות לחוגגים משולחנה של אפרת חלד
לתמי ולרוני היקרים שלנו
לכבוד יום הולדתכם
תמי 1.03 ורוני 20.03
מאחלים לכם שתמשיכו להיות האנשים שאתם,
מעניקים ותורמים באהבה!
שתזכו לשנים של אושר, צמיחה, הגשמה עצמית ובריאות אמן!
קבוצת יעד.
אירועים ושמחות לרוב בקבוצת יעד,
נוסיף ונברך את גלית ה. שחוגגת בסוף השבוע הקרוב בת מצווה לביתה
ואת מגי שתחגוג השבוע בר מצווה לבנה.
כן ירבו השמחות בבית משפחת YAD
תודה לאפרת ולאיה על העדכונים
05/03/2010 06:09:47
הסוכנות מגייסת שליחים
‏10 מרץ, 2010
מועמדים יקרים שלום רב,
בימים אלה עומדת הסוכנות היהודית בשלהי שלבי איתור וגיוס מועמדים צעירים, רווקים או נשואים ללא ילדים בגילאי 22-30, ערכיים ובעלי זיקה למדינת ישראל והעולם היהודי, המעוניינים לקחת חלק במפעל החשוב והמאתגר של השליחות.
השליחות הציונית חובקת העולם שמה לעצמה מטרה לגשר בין ישראל לקהילות היהודיות בתפוצות ולהבטיח העמקת הקשר וחיזוק הזיקה למדינה. בימים אלה, בהם נחלשת הזהות היהודית וישראל על נציגיה מתמודדת עם התקפות חוזרות ונשנות בתקשורת ובדעת הקהל העולמית, מקבלת השליחות משנה תוקף משמעותי מתמיד.
עבור השליח מדובר בחוויה בלתי נשכחת, מעשירה ומאתגרת. שליחי הסוכנות היהודית חוזרים לארץ בתום שנת השליחות ומשתלבים בתפקידי מפתח בתחומי החינוך, החברה והמפעל הציוני.
בשנים האחרונות חלה עלייה גוברת בדרישת הקהילות היהודיות לשליחים דוברי ספרדית, פורטוגזית וצרפתית. בו זמנית נמשכת הדרישה לדוברי שפות נוספות, לרבות השפה האנגלית.
היחידה לשליחות צעירה מציעה שליחויות למשך תקופה בת שנה עד שנתיים, למגוון קהילות בעולם ובמגוון תפקידים מרתקים, ביניהם:
שליחות קהילתית- בה פועל השליח כנציג כלל חברי הקהילה, בבתי הספר, בתנועות הנוער, במתנ"סים, בבתי הכנסת ובשאר הארגונים/מוסדות הקהילתיים. בשנים האחרונות נשלחו שליחים קהילתיים לקנדה, ברזיל, ארגנטינה, דרום אפריקה, אוסטרליה, סינגפור, יוון, צרפת ועוד.
שליחות תנועתית- בה פועל השליח כרכז תנועת הנוער בקהילה. במסגרת זו עליו לארגן פעילויות שוטפות לבני הנוער, פעילויות העשרה, מחנות קיץ ועוד. בשנים האחרונות נשלחו שליחים תנועתיים רבים לארה"ב, ארגנטינה, ברזיל, אוסטרליה, דרום אפריקה ואירופה.
שליחות בית הילל- בה פועל השליח, שהינו בעל רקע אקדמאי (תואר ראשון או שנת לימודים אחת לפחות), כרכז בקמפוסי האוניברסיטאות השונות מול הסטודנטים היהודים. השליח שותף לחיי היומיום של הסטודנטים ופועל לחיזוק תודעתם היהודית באמצעות פעילויות שונות ועידוד ביקרים בארץ.
מחלקת הגיוס של היחידה לשליחות צעירה שמה דגש על גיוס מועמדים בעלי עולם ערכי עשיר, גישה וניסיון בתחומי החינוך וההסברה, יכולת ושאיפה להוביל ולהנהיג.
המועמדים לשליחות יעברו מספר שלבי מיון ובסופם ישתתפו בהכשרה מקצועית לקראת יציאתם לשליחות.
הסוכנות היהודית והקהילה אליה נשלח השליח אחראים לספק לשליח את כל צרכיו: דמי מחייה, ביטוחים, נסיעות, מגורים וכו'.
אני פונה אליך בהצעה להצטרף אל משפחת השליחים של הסוכנות היהודית. המיונים מתקיימים בימים אלה, כאשר היציאה לשליחות מתוכננת לחודש ספטמבר 2010, באופן בו סטודנטים בפועל יוכלו לסיים את שנת הלימודים האקדמאית לפני יציאתם לשליחות.
אשמח לקבל קו"ח שלך דרך אתר הסוכנות היהודית, עבור משרה 117: www.jewishagency.org/shlichut-youth
לפרטים נוספים ניתן לפנות ליחידה לשליחות צעירה בטלפון: 02-6216455
עדי רייטר
רכזת גיוס מועמדים
היחידה לשליחות צעירה
10/03/2010 09:42:22
פרוייקט אביב
בין חגיגות יום הולדת, סיור בירושלים, השתלמיות ווידאו קונפרנס,
נפגשנו אתמול להרמת כוסית לקראת החג. בהזדמנות זו הוצג בפני נוכחים פרוייקט האביב הקבוצתי.
לפנינו תקציר הדברים, מוזמנים להעלות רעיונות, הגיגים ולהתחיל לדון בנושא כאן על גבי היומן (בלוג) שלנו
המלצה חמה - על מנת להתעדכן בשלבי התקדמות הדיון כאן ביומן, מומלץ להרשם ליומן.
פרטים נוספים ברשומה "הרשמה והתמצאות ביומן"
דיון פורה לכולנו וחג שמח!!
דבר היור"ים:
במסגרת הפעילות והמחויבות השנתית של קבוצת "יעד" נקיים פרוייקט לקראת האביב לחיבור קהילות שותפות 2000: כרמיאל-משגב-פיטסבורג. מוזמנים להציע שמות לאירוע...
הארוע יתקיים ב-21 למאי 2010, יום שישי,
קהל היעד הנו משפחות מכרמיאל ומשגב שיבלו במהלך מספר שעות בטיולים/הפעלות/אתגרים עם חיבור להסטוריה/מורשת/ערכים של הסביבה גיבוש משפחתי, כיף ואתגר האופציות הן רבות .
מטרת הקבוצה הנה לגבש תכנית פעולה כוללת ומפורטת ליום הזה, דרך העלאת רעיונות לקונספט מרכזי,
מיקום ופרסום האירוע,
דרך חלוקה לצוותי עבודה מול גורמים שונים ,תכנון,ארגון ותיאום,
ועד ביצוע מטלות והשתתפות ביום האירוע.
על מנת לפעול באופן מסודר הוסכם כי ירון גרנות ירכז את תהליך שרשור הרעיונות וההתארגנות ואת תכנון האירוע כולו, ירון מורה דרך מוסמך ואיש חינוך מנוסה יתרום רבות למימוש כל שלבי האירוע.
החל מהיום מתחילה הספירה אחורנית והשתתפות פעילה של כולנו היא המתכון לעשייה נכונה ולהצלחה של הקבוצה.
רבקה ורוני
יו"ר משותף – יעד מנהיגות צעירה
24/03/2010 21:06:31
תגובה אחרונה ב-07/04/2010 10:57:07
הימים ימי סמינר
הפעם לפנינו רשומה מעט שונה, רשימה המהווה אוסף רשמים וחוויות של חברי הקבוצה מהסמינר בירושלים. כמעט שבוע חלף ולי נראה כאילו רק חזרנו אתמול...
יום שישי, חמש בבוקר השקמה!!
החבר'ה קמים, סידורים אחרונים, רוני ויהודית אוספים את החבר'ה אחד אחד לעולים לבירה.
תכנית גדושת אירועים מצפה לנו שם: ביקור במוזיאון יד ושם בהדרכה משמעותית ומרגשת של אביגייל, ארוחה זריזה ב"קפית", סיור לאורך גדר ההפרדה וסדנת הסברה בהדרכתו של ניל לזרוס, שרים שירים, חוגגים יום הולדת, קופצים לשינת לילה קלה ויוצאים שוב לדרך אל הגן הבוטני האוניברסיטאי בהדרכת הד"ר מיכאל אבישי וקופצים קפיצה קלה אל מנזר המצלבה בהדרכתה של רויטל צדקה המדהימה, היא הזיקית המאושרת מהררית.
לא רציתי להאריך שכן הפעם כולנו לוקחים חלק ברשומה ובכל זאת איך אפשר להמשיך הלאה בלי להזכיר את פעמון הכנסייה שמשום מה ברגע של תנועת עכוז קלילה שמאלה מצלצל.... ולא בדיוק בשה היעודה...
היה סבבה, איכשהו כנראה שלא באמת התבגרנו, הרי לנו עוד סיבה להקרא קבוצת מנהיגות צעירה :-)
מוזמנים לקרוא, ולהמשיך לכתוב ולהגיב
וגם לצפות באלבום הצילומים
תודה לכל החברים, יופי של קבוצה יש לנו :-)
מיומנה של מורן
בתאריך ה- 19/03/2010 יצאה קבוצת יעד הוותיקה לסמינר גיבוש מיוחד במינו בעיר הקודש.
הגיבוש החל בביקור במוזיאון יד ושם המחודש ובהדרכתה המרתקת של אביגייל, אשר לקחה אותנו בין מסדרונות הכאב והרוע שהופנו כלפי היהודים בשואה ורק הזכירו לנו את כוחה הגדול של מדינת ישראל ושל היהודים בכלל.
לאחר מכן המשכנו בהדרכתו של ניל לזרוס לעבר גדר ההפרדה המפורסמת, עליה שמענו ואותה ראינו רק בטלוויזיה, והמציאות אכן עלתה על כל דמיון , הקווים הרבים ששורטטו במפה מול קווי המציאות הפכו למוחשיים , ברורים ואף תמוהים.
את הסיור "קינחנו" במסע ההסברה חובק עולם שמדינת ישראל מחויבת להמשיך ולקיים במטרה למגר את אותו רוע אשר חוו ועודם חווים יהודים בארץ ובעולם.
חזרנו לאכסניה כשבאמתחתנו נותרו עוד שאלות רבות למחשבה....
מוזיאון יד ושם, 9:00 בבוקר. אביגייל מקבלת את פנינו ומספרת את סיפור שדירת עצי חסידי אומות העולם
רשמיה של חנה
(אגב, בדרך לרושלים, נחשפנו כולנו לכתבה המרגשת אודות הסיפור של חנה כפי שהופיעה בגליון "לאשה")
הביקור ב"יד ושם" היה עבורי ביקור קשה.המראות, התמונות והוידיאו שמסביב,אלצו אותי להסתכל אל התופת.ההסבר המדהים של המדריכה אביגיל,ליווה אותי לאורך המסע במסדרונות ההיכל.לעיתים נאלצתי להוריד את האוזניה...כי לא יכולתי להמשיך לשמוע את זוועות.היה "שוט" קצר אחד שנחרת בזיכרוני ולא הרפה ממני גם אחר-כך.שתי אחיות יושבות ברחוב הגטו.אחת גדולה והשנייה קטנה.האחות הגדולה מטלטלת את פניה של אחותה,אך היא אינה מגיבה.הגדולה ממשיכה לבדוק את תגובת אחותה.כלום! אחותה סגרה את עיניה ומתה לידה בישיבה.זה קרע אותי לגזרים.ניסיתי להזיז את מבטי,אבל שוב חזרתי להסתכל על הלופ שלא מרפה ממני.הטיול לארמון הנציב וגילה קצת שיחרר את המתח.לא יכולנו שלא להשוות את החומה שם לחומת הגטו.ניסינו לנחם את עצמנו שגדר ההפרדה מגנה עלינו,ולכן יש לה הצדקה.בקבלת שבת צחקנו בלי חשבון.זה היה אחרי יום עמוס חוויות רגשיות.השבת הצליחה להוציא מאיתנו צחוק בריא של ישראלים שנמצאים ליד שולחן ערוך כל טוב:יין, דגים ,בשר ושאר מעדנים.הרמנו לחיים.היין נמזג לכוסות זכוכית גדולות ויפות... אומנם מיץ ענבים, אבל זה הזכיר לי את הגמרא בכתובות פרק חמישי,סה',עמוד א':תנא כוס אחד יפה לאישה,שניים ניוול הוא,שלשה תובעת בפה,ארבעה אפילו חמור תובעת בשוק ואינה מקפדת."אף אחת לא נשארה אדישה לאמרה הזאת.גם הבנים לא.צחקנו בלי הפסקה.ניסיתי להסביר..אבל כטוב ליבנו ביין, היו ההסברים של חבריי טובים משלי...
כל תמונה סיפור חיים שלמים
אורית בחרה להתמקד בסיור בנושא גדר ההפרה בהדרכת ניל לזרוס
חזרתי מירושלים מסופ"ש של קבוצת יעד, סופש שהוגדר כגיבוש וטמן בחובו הרבה יותר מזה. במיוחד התרשמתי ואף סיפרתי למישפחתי על גדר ההפרדה. זו שאנו שומעים עליה רבות בכלי התקשורת ורואים בטלויזיה כל הזמן. אין מה לומר, אין תחליף למראה עיניים. אני חייבת לציין שהמדריך שלנו ניל, נתן לנו לראות את התוואי של הגדר והסביר מה מצד זה, ומה מצד שני, אך תשובות לא היו לו. השאלות הן אלו שהיו החשובות בהדרכה. נותרתי מלאת שאלות עוד יותר משבאתי. התכנון של תוואי הגדר החוצה את הקו הכחול של תחום העיר ירושלים והגדר שמתפתלת סביבו, לוקחת בתוכה ומשאירה מיחוצה לה, מנסה למצוא את ההגיון, לא ברור לי מה היה ההגיון של המתכננים
שבוע מקסים ולהת בשלישי
עם ניל לזרוס צופים משכונת גילה לעבר גדר ההפרדה
יהודית, רגע לפני נסיעה כותבת לנו
הי כולם ,
היה לי סוף שבוע נהדר בחברתכם , מאד אהבתי התעניינתי ונהניתי (ואיילת- בזכותך גם השתובבתי)
תודה לכולכם והתמונות מאד הצחיקו אותי -במיוחד זו של השירותים בכנסיה וזו של הנעליים ...
אז שנמשיך להנות ביחד ושנפגש בקרוב . חיבוקים .
הדוקטור מיכאל אבישי מקבל את פנינו בגן הבוטני האוניברסיטאי בירושלים
מגי מצטרפת להתלהבות, שימו לב חברים, למגי אתר אינטרנט חדש, מוזמנים לבקר ולהמליץ
היה סוף שבוע מדהים
וחבל שלא נשארתי עד הסוף
בטוח שלכם היה יותר כיף מאשר לי
בהזדמנות מבטיחה לספר לכם את החוויות ההזויות שהיו לי בדרך לתל אביב
תמונות נהדרות מחכה לסיכום שלכם בסוף הסמינר
שרים עם פיני, מגי, חנה ורויטל
עם הד"ר מיכאל אבישי בגן הבוטני בירושלים
מנזר המצלבה - מגדל הפעמון עם ניל לזרוס בשכונת גילה
רשומה כזו קשה לסגור
אסכם במילים שכתבו במהלך השבוע האחרון רבקה גלית ורוני
תמונות נהדרות מורן! תודה , איילת-כל הכבוד על ההפנייה לפיקסה והוספת כולם לתכתובת.
מחכים לעוד תמונות שצולמו ולראות הכל בבלוג וכן את הרשמים של כולם..איילת מחכה לנו :)
כיף לקרוא את כל התגובות, ולקבל את הטלפונים. היה בהחלט סמינר נהדר,ואנחנו שמחים שנהניתם מן הבחירות.
בפעם הבאה...עליכם :)
יופי של תמונות! הייתה חוויה נהדרת ואני בהחלט מצטרפת לכל הדברים
שנאמרו על סוף השבוע.
"....אין כמוכם, היה לי סופ"ש נהדר בזכותכם.
מכאן מלאי מרץ נמשיך לפרוייקט אביב - מוזמנים לדיון ברשומה הבאה
26/03/2010 15:58:19